દરવર્ષની જેમ જ આ વર્ષે પણ સોના ચાંદીની ધૂમ ખરીદી થઇ છે. સારા મૂર્હર્તમાં સોના અને ચાંદીની ખરીદી કરવા લોકોની ભીડ ઉમટી હતી. સોમવારે અંદાજે અમદાવાદીઓએ 150 કિલો સોનુ અને 200 કિલો ચાંદીની ખરીદી કરી હતી. રાજ્યની વાત કરીએ તો 300 કિલો સોનું અને 400 કિલો ચાંદીનું વેચાણ થયું છે.સોનાની વધતી કિંમતોને પણ નજરઅંદાજ કરીને લોકોએ ધનતેરસના પાવન પર્વે ખરીદી કરવા ઉમટી પડ્યા હતાં.આ વખતે સોના ચાંદીની ખરીદી માટેના ચોધડિયા ઓછા હતા એટલે આખો દિવસ અને મોડી રાત સુધી અમદાવાદના માણેકચોક, સી.જી રોડ જેવા બજારો ચાલુ રહ્યાં હતાં.